מקס היידגר

מקסימיליאן "מקס" היידגר (באנגלית: Maximilian "Max" Heidegger; 5 ביוני 1997) הוא כדורסלן יהודי-אמריקאי, בגובה 1.91, המשחק בעמדת הרכז בשיקגו בולס מליגת הNBA.

ביוגרפיה
נולד בלוס אנג'לס להורים שהיגרו מגרמניה. אמו, איימי, היא יהודייה ואביו קלאוס הוא גולש סקי אלפיני בעברו, שייצג את אוסטריה.

היידגר שיחק ארבע שנים בנבחרת הכדורסל של אוניברסיטת קליפורניה בסנטה ברברה, המשחקת בליגת המכללות הבכירה. היידגר נבחר פעמיים לחמישיית העונה של ליגת ה"ביג וסט". את עונתו האחרונה סיים עם ממוצעים של 16.0 נקודות, 3.2 אסיסטים ו-2.4 ריבאונדים למשחק. בשנים ששיחק במכללה, סבל היידגר מבעיות גב שגרמו לו לפרוש מכדורסל למשך קרוב לשנה.

ב-22 בספטמבר 2020 חתם היידגר במכבי תל אביב לשלוש עונות. ב-5 בדצמבר הושאל לבני הרצליה.

ב-9 בדצמבר 2020 הוצע למקס להתאזרח ולשחק בנבחרת אוסטריה, אך הוא סירב.

בשנת 2021 בליגת הקיץ של ה-NBA שיחק היידגר עבור האטלנטה הוקס.

בפברואר 2022 זומן לנבחרת ישראל ושיחק בשורותיה נגד נבחרת גרמניה.

ב-21 ביולי 2022, לאחר עונת השאלה לאולדנבורג מליגת העל הגרמנית, שוחרר היידגר ממכבי תל אביב.

ב-2022 חתם במרקזפנדי מליגת העל הטורקית בשרותיה העמיד ממוצעים של 19.5 נק', 6.3 אסיסטים ו-2.9 ריבאונדים ב-15 משחקים.

בינואר 2023 חתם בסאסקי בסקוניה ליגת העל הספרדית בשורתיה העמיד 9 נק' ו-3.6 אסיסטים ב-16 משחקים.

בספטמבר 2023 חתם על חוזה ל-10 ימים  בשיקגו בולס מליגת הNBA.

קישורים חיצוניים

 פרופיל, באתר ucsb
 מכבי Playtika תל אביב החתימה את מקס היידגר, האתר הרשמי של מכבי תל אביב בכדורסל

הערות שוליים

‏‏כדורסלנים ישראלים בליגת ה-NBA
כדורסלנים אמריקאים
כדורסלני סאסקי בסקוניה
כדורסלני שיקגו בולס
קליפורניה: כדורסלנים
כדורסלני אוניברסיטאות ומכללות בארצות הברית
כדורסלני מכבי תל אביב
כדורסלני בני הרצליה
כדורסלנים ישראלים בליגת המכללות בארצות הברית
אמריקאים שנולדו ב-1997